คือสัตว์เลี้ยงฉีดวัคซีนกันพิษสุนัขบ้าไปเมื่อวันที่ 30 มีนาคมแต่ในระหว่างนั้นที่เท้าที่มือมีแผลเลยไปฉีดวัคซีนกันจำนวน 5 เข็มจนครบ และเมื่อวันที่ 7 พฤษาคมที่ผ่านมาโดนข่วนที่มือมีแผลเลยฉีดกระตุ้นอีก2เข็มคือวันที่ 7 กับ 10 แล้วคราวนี้ก็มาคลุกคีกับเขาเหมือนเดิมแต่ก็มีแผลไปสำผัสตัวเขาบ้างมีแผลที่เท้าบ้างคือเราเป็นเล็บฉีกจะมีแผลตามนิ้วต้องฉีดอะไรอีกไหมคะ คือไม่สบายใจมากค่ะแต่สุนัขก็กินน้ำ กินข้าว ได้ปกตินะคะแต่ตอนร้อนๆอาจจะมีแล่บลิ่นบ้าง ตอบทีนะคะไม่สบายใจเลย
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดไปแล้ว 5 เข็ม และได้ฉีดกระตุ้นไปอีก 2 เข็ม โดยเข็มสุดท้ายฉีดไปเมื่อวันที่ 10 พ.ค. ดังกล่าว หลังจากนี้หากสัมผัสโดนน้ำลายสุนัขอีก ไม่จำเป็นต้องไปฉีดวัคซีนเพิ่มอีกค่ะ เนื่องจากระดับของภูมิคุ้มกันที่ถูกกระตุ้นจากวัคซีนจะยังคงอยู่ในระดับสูงไปเพียงพอต่อการป้องกันการเกิดโรคนอกจากนี้ หากเป็นสุนัขเลี้ยงที่สามารถเฝ้าสังเกตอาการได้ ก็สามารถติดตามอาการของสุนัขไปก่อนได้ค่ะ หากสุนัขยังคงมีอาการปกติดี ไม่ตาย ไม่หนีหายไปไหน ก็ไม่มีความจำเป็นต้องไปฉีดวัคซีนกระตุ้นเพิ่มแต่อย่างใดค่ะ